Môžem kombinovať ursomed a talcid?
Ursomed a talcid.
Dostala som užívať ursomed 2 kapsule pred spaním kvôli zvýšeným pečeňovým testom a suspektnej mononukleóze. Zároveň ma ale trápi pálenie záhy, na ktoré by som práve pred spaním potrebovala užiť talcid. Ursomed sa však nemá kombinovať s antacidami. Ako toto riešiť? Ďakujem.
Dobrý deň,
ďakujeme za Vašu otázku.
Hydroxid hlinitý a horečnatý (Talcid) svojou adsorpčnou kapacitou znižujú mieru vstrebávania kyseliny ursodeoxycholovej (Ursomed) s následným možným poklesom jej účinnosti. Ak je potrebné použitie lieku obsahujúceho niektorú z týchto látok, odporúča sa užívať v dostatočnom časovom odstupe (aspoň 2 hodiny).
S pozdravom
PharmDr. Patrícia Čečková